Gullars

Gullars er en norsk Barne-TV-serie som gikk på NRK fra  til . Serien het Regnbuebyen til å begynne med, men endret navn til Gullars etter en tid. Hovedfiguren Gullars fremstilles av en hånddukke, og navnet var inspirert av Lars Gule – selv om det også kan høres ut som gulasj når det uttales av Indigo (som eneste karakter i serien med østlandsk dialekt). 

Idé og regi var ved  (1955–2010), som ble inspirert etter en studietur til New York. Her ble han «tatt under vingene» til Kermit Love, som tok ham med til sin egen workshop i Greenwich Village hvor dukker og figurer ble utviklet og bygget, interne møter i Children's Television Workshop og ellers viste ham rundt i byen og introduserte ham for viktige nøkkelpersoner. Love hadde opprinnelig laget bl.a. Big Bird – en annen kjent gul fugl fra TV - i serien Sesame Street, en serie som få år senere dannet grunnlaget for den norske serien Sesam Stasjon (hvor Kringstad ikke var involvert). Love introduserte ham også for dukkeføreren Caroll Spinney, som fremførte både Big Bird samt karakteren Oscar the Grouch (som bor i et søppelspann) gjennom nesten 50 år, og ga ham mange gode tips om dukkeføring. At Kringstad kom hjem og laget TV-serie med en gul fugl og en karakter som bor i et søppelspann var altså ikke tilfeldig, selv om manus i serien bygget på hans egne erfaringer, barndom, og fortellerbehov for sine egne barn. Kringstad deltok på innspilling av Sesame Street gjennom flere uker, og denne turen dannet grunnlaget han trengte for å utvikle sin egen serie. 

Designet på Gullars er inspirert av en leke produsert i Sør-Korea av firmaet Knickerbocker. Figuren «Hang in there Howard» hadde ikke noe særlig suksess, så NRK fikk tillatelse til å bruke designet som Gullars. I serien viser Gullars et bilde av faren sin med en pipe i munnen, dette er bilde av denne leken. Gullars bruker pipen etter faren sin til å blåse såpebobler med, noe som trolig ble introdusert for å forklare hvorfor leken røkte pipe, da den gule varianten ble solgt som Gullars i Norge. Leken finnes også i en rekke andre farger, som lilla, rosa, hvit og grønn. 

Møbelsnekker Solveig Tallaksen fikk oppdraget å lage en hånddukke basert på denne leken. Hun kjøpte et hyrdepledd som hun farget gult, og sydde Gullars av dette. Gullars ble laget i Oslo og Solveig kjørte til Bergen for å overlevere ham personlig. Det ble brukt flere versjoner av Gullars gjennom serien.

Da teaterstykket Er du en tyv, Gullars? ble satt opp på Den Nationale Scene i 1988 – skrevet sammen med Trond-Viggo Torgersen og Gustav Lorentzen – ble det laget en større Gullars-dukke, ettersom man var redd den opprinnelige ville være for liten for scenen. Da dette viste seg å ikke stemme, ble den nye dukken istedet brukt i TV-serien som den nye karakteren Dollars – Gullars' frem til da ukjente bror fra Amerika. Alt er som kjent større i Amerika.

Musikken i serien, inkludert den velkjente kjenningsmelodien «Indigo, ta meg med», var skrevet og produsert av bergensmusikeren Tore Thorsen (1952–2024), kjent bl.a. fra popgruppen Toma. Vokalen i kjenningsmelodien synges av døtrene til hhv. serieskaper Ole-Bjørn Kringstad (Kine og Kaja Kringstad) og Thorsen (Therese Thorsen).

 Handling 
Seriens handling var lagt til «Regnbuebyen», mer spesifikt i Gamle Bergen i Sandviken i Bergen, hvor den gule fuglen Gullars med et brak gikk gjennom taket til huset til Marianne. Han flytter så inn til Marianne, og blir boende i en fiolinkasse.

En hyppig gjest hos de to var «Indigo» – en poetisk og fargerik mann som bodde i et søppelspann like ved. Et fast segment i programserien var også barna i gaten, som i sine regnklær sang og danset til barnemelodier. Disse barna var ikke skuespillere, men gikk i en barnehage drevet av Persson Franck, som til daglig var musikkpedagog og drev musikkskole siden 1974. 

Gullars kan sies å være kjent for sin særdeles masete væremåte, og tenker seg lite om før han gjør ting. Mye av humoren i serien er basert rundt ordspill og blødmer, ført i pennen av serieskaper Ole-Bjørn Kringstad. Som et eksempel spør Gullars, når Dr. Torgersen kommer på besøk etter at Marianne har fått røde hunder, om han hvis han som gul fugl også blir smittet vil få oransje fuglehunder. 

En av de mest kjente scenene er når Gullars bestemmer seg for å stikke av etter en krangel mellom han og Marianne. For å prøve å fortelle Marianne at han vil rømme sin vei legger han fram litt eggeskall oppå en rømmeboks (eggeskall og rømme = eg skal rømme). Han setter seg under et bord, hvor han etter hvert sovner. Marianne finner ham, han får en sang til trøst, og de to blir venner igjen.

 Medvirkende 

 Marianne – Marianne Persson Franck (1952–2024)
 Indigo –  (1930–2018)
 Gullars –  (1954–2024)
 Barn fra Mariannes musikkbarnehage
 Fru Cypriansen (samt Lillebil Lie i teaterstykket Er du en tyv, Gullars?) – Wenche Kvamme  (1950–2019)
Flere episoder hadde også gjesteopptreden av kjente Bergens-skikkelser, slik som Jan Eggum, Trond-Viggo Torgersen, og Sissel Kyrkjebø i rolle som ung glassmester.

 Referanser 

 Eksterne lenker 


Kategori:Norske barneprogrammer på TV
Kategori:NRK Barne-TV
Kategori:Bergen
Kategori:TV-produksjoner på NRK
Kategori:Dukketeater
Kategori:Norske TV-produksjoner fra 1980-årene
Kategori:Norske TV-produksjoner fra 1990-årene